Medaljen for redningsdåd til sjøs

For medaljen av 1944, se: Medaljen for redningsdåd (1944) 
Medaljen for redningsdåd til sjøs er en norsk utmerkelse som ble innstiftet ved kongelig resolusjon 25. august 1978. Den rangerer som nummer 15. i rekken av offisielle norske ordener og medaljer.«Norske dekorasjoner», Kongehuset. Til medaljen er det også knyttet en plakett.

Medaljen

Medaljen for redningsdåd til sjøs er utformet i sølv og har en diameter på 32 mm. På advers viser den Norges riksvåpen omgitt av innskriften «KONGERIKET NORGE». På revers står «FOR REDNINGSDÅD TIL SJØS» i en eikekrans.

Medaljen bæres i et bånd som er høyrødt med en hvitkantet blå stripe i midten, som i Norges flagg.

 Tildeling 
Medaljen utdeles til enkeltpersoner som har «utvist mot, snarrådighet og dyktighet ved redning av menneskeliv til sjøs eller annen likeartet dåd i forbindelse med ulykker til sjøs, havari, fall over bord o.l.».Norges statskalender. Fortegnelse over konstitusjonelle organer og statsforvaltningen m.v., 1993, 121. årgang, Oslo: Grøndahl Dreyer, s. 650–651. For tildeling av Medaljen for redningsdåd til sjøs er det ikke et krav at redningsdåden må ha vært utført med fare for eget liv, slik kravet er for Medaljen for edel dåd.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 158.

Medaljen for redningsdåd til sjøs tildeles av det departement som har ansvar for skipsfarten, Nærings- og handelsdepartementet, etter innstilling fra Sjøfartsdirektoratet.Norges statskalender 2008.

9. oktober 2013 ble Medaljen for redningsdåd til sjøs tildelt Patrick Russell Madsen for å ha reddet en medstudent som falt over bord under et skoletokt med fullriggeren «Sørlandet».

 Rangering 
Medaljen for redningsdåd til sjøs  rangerer som nummer 14 på listen over offisielle norske utmerkelser godkjent av kongen, bak Medaljen for edel dåd i sølv i gull, men foran Nansenmedaljen for fremragende forskning.«Norske dekorasjoner», Kongehuset. Lest 5. november 2015.

 Plakett 
Plaketten er i bronse, har Norges riksvåpen, innskriften «KONGERIKET NORGE» og et motiv som symboliserer redningsdåd til sjøs.

Tildeling

Til offentlige og private enheter som har utvist mot, snarrådighet og dyktighet ved redning av menneskeliv til sjøs, kan det tildeles en plakett i bronse.

I april 2002 ble Plaketten for redningsdåd til sjøs tildelt besetningen på MS «Tampa» som belønning for at redningen av over 400 mennesker i havsnød. Plaketten ble i 2015 tildelt besetningen på fregatten KNM «Fridtjof Nansen» for redning av 13 mennesker under oppdrag for Operasjon Ocean Shield i 2013. Skipssjefen ble tildelt medaljen.«Redningsdåd til sjøs» , Forsvaret, 5. november 2015. Lest 6. november 2015.

Referanser

Kategori:Norske utmerkelser
Kategori:Norsk sjøfart
Kategori:Utmerkelser etablert i 1978